એેક સપ્તાહ પહેલા લઘુતમ તાપમાનમાં વધારો થતા થોડા દિવસો લોકોને ઠંડીમાંથી રાહત અનુભવાઈ હતી. પરંતુ છેલ્લા ત્રણ ચાર દિવસથી ફરી તાપમાનમાં ઘટાડો થતા મોટાભાગના શહેરોમાં ઠંડીનો ચમકારો અનુભવાઈ રહ્યો છે. ત્યારે હજુ થોડા દિવસ ઠંડીનો ચમકારો અનુભવાય તેવુ લાગી રહ્યુ છે. અમદાવાદમા આજે લઘુતમ તાપમાનનો પારો ૧૩ ડિગ્રી રહ્યો હતો. સવારે અને મોડી રાતે હજુ ઠંડી અનુભવાઈ રહી છે. વાયકા મુજબ શિવરાત્રી સુધી ઠંડી અનુભવાતી હોય છે તેથી આગામી થોડા દિવસો હજુ ઠંડીનો ચમકારો ચાલુ રહે તેવી સંભાવના છે.